אולימפיאדת לוס אנג'לס (2028)

המשחקים האולימפיים של קיץ 2028, האולימפיאדה ה-34 בעת החדשה, צפויים להיות אירוע הספורט הגדול והמרכזי של שנה זו. לפי החלטת הוועד האולימפי הבינלאומי, שהתקבלה בכינוס ה-126 של הוועד בלימה שבפרו ב-13 ספטמבר 2017, הם ייערכו בלוס אנג'לס, ארצות הברית, שתארח את האולימפיאדה בפעם השלישית בתולדותיה (1932 ו-1984), 44 שנים לאחר שאירחה את המשחקים האולימפיים בפעם האחרונה. לאחר שפריז ולוס אנג'לס התחרו על אירוח המשחקים ב-2024, הוחלט בוועד האולימפי לקדם הסדר לפיו לא יתקיים כלל מכרז לאירוח המשחקים ב-2028 אלא שהמשחקים ב-2024 יתקיימו בפריז ואילו לוס אנג'לס תארח אותם ב-2028. בנוסף, באולימפיאדה הקודמת שאירחה לוס אנג'לס ב-1984, האירוח נקבע על פי הסדר דומה כשלוס אנג'לס התחרתה על אירוח אולימפיאדת 1980 מול מוסקבה, והוחלט על הסדר לפיו שתי הערים יזכו לארח וכך מוסקבה אירחה ב-1980 ולוס אנג'לס אחריה ב-1984. בדומה לאולימפיאדת 2016 בריו דה ז'ניירו שלא קיימה את תחרויות האתלטיקה באותו אצטדיון שאירח את טקסי הפתיחה והסיום, גם אצטדיון האתלטיקה לוס אנג'לס ממוריאל קוליסיאום, שאירח את הטקסים באולימפיאדות 1932 ו-1984 לא יהיה האצטדיון שיארח את טקסי הפתיחה והסיום. טקסי הפתיחה והסיום יתקיימו באצטדיון הפוטבול החדש SoFi המשמש את הלוס אנג'לס ראמס ולוס אנג'לס צ'רג'רס מה-NFL ונחנך ב-2020. אצטדיון הממוריאל קוליסיאום ישופץ ויארח את תחרויות האתלטיקה שבאולימפיאדה. גמר טורניר הכדורגל יתקיים באצטדיון גדול אחר שבעיר, אצטדיון רוז בול שאירח בעבר את גמר מונדיאל 1994 שאירחה ארצות הברית. * סטאב האב סנטר הוא מרכז ספורט המכיל בתוכו מספר אצטדיונים ואולמות. על פי ההצעה של לוס אנג'לס, יתקיימו כל משחקי טורניר הכדורגל בקליפורניה. על פי אתר האולימפיאדה, נשקלים האצטדיונים הבאים. רוז בול, פסדינה (92,000) אצטדיון לוס אנג'לס בהוליווד פארק, אינגלווד (72,000) אצטדיון בנק קליפורניה, לוס אנג'לס (22,000) אצטדיון סטנפורד, סטנפורד (50,000) אצטדיון לוי'ס, סנטה קלרה (68,500) אצטדיון קליפורניה ממוריאל, ברקלי (63,000) אצטדיון אוויה, סן חוזה (20,000) אצטדיון כדורגל חדש, סן דייגו (32,000) הועד המנהל והאספה הכללית של הוועד האולימפי הבינלאומי אישרו את ההמלצה להכללת 28 ענפי ליבה למשחקים. הענפים גלישת גלים, טיפוס וסקייטבורדינג הוספו לענפי הליבה למשחקים. בעוד, הענפים איגרוף, הרמת משקולות, ו-קרב חמש מודרני לא נכללים בהצעה. אולם, ניתן יהיה לצרף את שלושת הענפים שלא נכללו לרשימת ענפי הליבה במהלך כינוס האספה הכללית ב-2023, במידה וההתאחדויות העולמיות שלהם יפעלו במספר תחומים. איגוד האגרוף הבינלאומי והפדרציה הבינלאומית להרמת משקולות נדרשים לפעול לתיקון הליקויים בתחומם. בעוד האיגוד הבינלאומי לקרב חמש מודרני נדרש לסיים את הצעתו להחלפת רכיבת הסוסים כשלב בתחרות, ולפעול להפחתה משמעותית בעלויות ובמרוכבות של התחרות. בנוסף, הוועדה המארגנת של המשחקים רשאית להציע ענפי ספורט נוספים לתוכנית המשחקים מתוך התאחדויות הספורט המוכרות על ידי הוועד הבינלאומי. באוקטובר 2023 אישרה האספה הכללית של הוועד האולימפי הבין-לאומי את ההמלצה של הוועדה המארגנת של המשחקים האולימפיים והפארלימפים לוס אנג'לס 2028 לכלול חמישה ענפים חדשים: בייסבול/סופטבול, קריקט, לקרוס, פוטבול דגלים, וסקווש. בעוד שהענפים בייסבול/סופטבול, קריקט ולקרוס מוגדרים כענפים "חוזרים" - כאלה ששוחקו בעבר במשחקים האולימפיים. הענפים פוטבול דגלים וסקווש ישוחקו לראשונה במסגרת אולימפית. ביאורים: אישור הדספלינות בהתאם להמלצת איגוד האופניים הבינלאומי יבוצע במהלך 2023 אישור הדספלינות בהתאם להמלצת התאחדות ההתעמלות הבינלאומית יבוצע במהלך 2023 אישור הדספלינות (כדורעף אולמות וכדורעף חופים) בהתאם להמלצת הפדרציה הבינלאומית לכדורעף יבוצע במהלך 2023 אישור הדספלינות (כדורמים, קפיצה למים, שחייה, שחייה במים פתוחים ושחייה צורנית) בהתאם להמלצת פדרציית השחייה הבינלאומית יבוצע במהלך 2023 מדיה וקבצים בנושא אולימפיאדת לוס אנג'לס בוויקישיתוף אתר האינטרנט הרשמי של אולימפיאדת לוס אנג'לס (באנגלית) אתר האינטרנט הרשמי של אולימפיאדת לוס אנג'לס (באנגלית, בספרדית ובצרפתית) אתר האינטרנט הרשמי של אולימפיאדת לוס אנג'לס (באנגלית) אולימפיאדת לוס אנג'לס, ברשת החברתית פייסבוק אולימפיאדת לוס אנג'לס, ברשת החברתית אקס (טוויטר) אולימפיאדת לוס אנג'לס, ברשת החברתית אינסטגרם אולימפיאדת לוס אנג'לס, ברשת החברתית LinkedIn אולימפיאדת לוס אנג'לס, סרטונים בערוץ היוטיוב "LA28 Initial Sports Programme to be put forward to the IOC Session" [תוכנית הספורט הראשונית לאולימפיאדת לוס אנג'לס 2028 הועברה לאישור האסיפה הכללית של הוועד האולימפי הבינלאומי] (באנגלית). הוועד האולימפי הבינלאומי. 9 בדצמבר 2021. נבדק ב-10 בדצמבר 2021. {{cite web}}: (עזרה) "Twenty-eight sports included in youth-focused LA28 Initial Sports Programme" [28 ענפי ספורט נכללים בתוכנית הספורט הראשונית לאולימפיאדת לוס אנג'לס 2028 המתמקדת בנעורים] (באנגלית). הוועד האולימפי הבינלאומי. 3 בפברואר 2022. נבדק ב-3 בפברואר 2022. {{cite web}}: (עזרה) "IOC Session approves LA28's proposal for five additional sports" [האסיפה הכללית של הוועד האולימפי הבין-לאומי אישה את הצעת לוס אנג'לס 2028 להוספת חמישה ענפי ספורט] (באנגלית). הוועד האולימפי הבינלאומי. 16 באוקטובר 2023. נבדק ב-18 באוקטובר 2023. {{cite web}}: (עזרה)